stanford-oval/wikipedia huggingface dataset:
มุฮัมมัด เราะชีด ริฎอ

| มุฮัมมัด เราะชีด ริฎอ |
| --- | --- |
محمد رشید رضا

คำนำหน้าชื่อ: อัลลามะฮ์, ชัยคุลอิสลาม, อิหม่าม, ฮุจญะตุลอิสลาม
ส่วนบุคคล
เกิด: Muḥammad Rashīd ibn ʿAlī Riḍā ibn Muḥammad Shams al-Dīn ibn Muḥammad Bahāʾ al-Dīn ibn Munlā ʿAlī Khalīfa 23 กันยายน ค.ศ. 1865(1865-09-23) or 17 ตุลาคม ค.ศ. 1865(1865-10-17) อัลเกาะละมูน เบรุตวิลาเยต จักรวรรดิออตโตมัน (ปัจจุบันคือประเทศเลบานอน)
มรณภาพ: 22 สิงหาคม ค.ศ. 1935(1935-08-22) (69 ปี) ไคโร ราชอาณาจักรอียิปต์
ศาสนา: อิสลาม
สัญชาติ: ออตโตมัน (1865–1922) อียิปต์ (1922–1935)
นิกาย: ซุนนี
สำนักคิด: ชาฟิอี อิจญ์ติฮาด
ลัทธิ: อัลอะษะรียะฮ์
ขบวนการ: นวยุคนิยม (ตอนแรก) ซะละฟียะฮ์ วะฮ์ฮาบียะฮ์ อิสลามนิยม มูลฐานนิยมอิสลาม
อาชีพ: มุฟตี, มุฟัซซิร, ฟะกีฮ์, มุฮัดดิษ
ตำแหน่งชั้นสูง
 ได้รับอิทธิจาก อัชชาฟิอี, อะห์มัด อิบน์ ฮัมบัล, อิบน์ ตัยมียะฮ์, มุฮัมมัด อิบน์ อับดุลวะฮ์ฮาบ, อัชชาฏิบี, จะมาลุดดีน อัลอัฟกานี, มุฮัมมัด อับดุฮ์, Husayn al-Jisr [fr], อิบน์ อัลก็อยยิม, อัฏฏูฟี, อัลมาวัรดี, อัชเชากานี, อิบน์ ฮัซม์ 
 มีอิทธิพลต่อ อัลอัลบานี, มุฮัมมัด อะซัด, ฮะซัน อัลบันนา, มุฮัมมัด ตะกียุดดีน อัลฮิลาลี, ชะกีบ อัรซะลาน, มุฮิบบุดดีน อัลเคาะฏีบ, Vakkom Moulavi, Abul Hasan Ali Hasani Nadwi, อิบน์ อุษัยมีน, ยูซุฟ อัลเกาะเราะฎอวี, อะห์มัด มุฮัมมัด ชากิร, ซัยยิด กุฏบ์, อะบุล อะลา เมาดูดีย์ 
มุฮัมมัด เราะชีด ริฎอ (อาหรับ: محمد رشيد رضا, อักษรโรมัน: Muḥammad Rashīd Riḍā; ค.ศ. 1865–1935) เป็นนักปรัชญาอิสลามชาวซีเรียและได้อพยพมายังไคโรตามแรงบันดาลใจของมุฮัมมัด อับดุฮ์ เขาเกิดเมื่อ 23 กันยายน พ.ศ. 2408 ในอัลเกาะละมูน ใกล้เมืองตริโปลีของเลบานอน (ขณะนั้นเป็นส่วนหนึ่งของซีเรียออตโตมัน) เขาเริ่มเรียนหนังสือในมัสยิดที่อัลเกาะละมูน จากนั้นจึงเข้าไปเรียนในโรงเรียนของรัฐบาลตุรกี และได้ย้ายไปเรียนในโรงเรียนของชัยค์ ฮุซัยน์ อัลญิสร์ จนโรงเรียนแห่งนั้นปิดตัวลง
แนวความคิดของริฎอได้รับอิทธิพลจากนักปรัชญาอิสลามที่สำคัญหลายคน เช่น อิบน์ ตัยมียะฮ์, มุฮัมมัด อิบน์ อับดุลวะฮ์ฮาบ, อัลเฆาะซาลี แต่ที่สำคัญคือความคิดของมุฮัมมัด อับดุฮ์ แนวความคิดของเขานั้นถือว่าอิสลามที่แท้จริงนั้นยอมรับความก้าวหน้าสมัยใหม่ ไม่ยอมรับการที่คนในยุคปัจจุบันจะถูกกำหนดโดยข้อกฎหมายที่สร้างขึ้นระหว่างสามร้อยปีแรกของการฮิจญ์เราะห์ มุสลิมทุกคนจะต้องถือว่าตนเองมีความรับผิดชอบที่จะทำตามความผูกพันระหว่างเพื่อนร่วมศาสนา สนับสนุนหน้าที่และความต้องการทางจริยธรรมและต้องเผยแผ่ศาสนาด้วย เขาเสียชีวิตเมื่อ 22 สิงหาคม พ.ศ. 2478
แหล่งข้อมูลอื่น

"Rashid Rida". Les clés du Moyen-Orient. 5 November 2013. คลังข้อมูลเก่าเก็บจากแหล่งเดิมเมื่อ 6 January 2022.
"Rashid Rida". Britannica. 18 August 2023.
จรัญ มะลูลีม. อิสลามการเมืองในการเมืองตะวันออกกลาง. กรุงเทพมหานคร : ศยาม, 2555, หน้า 76–80.
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  สวีเดน  เช็กเกีย  เนเธอร์แลนด์ 
อื่น ๆ:  IdRef  İslâm Ansiklopedisi 
Wikisource
มุฮัมมัด อับดุชชาฟี

| 0 | 1 | 2 | 3 |
| --- | --- | --- | --- |
 อับดุชชาฟีที่เล่นทีมของประเทศอียิปต์ในฟุตบอลโลก 2018
ข้อมูลส่วนตัว
ชื่อเต็ม:  โมฮาเหม็ด อับเดลชาฟีย์ เซด อะบูซัยด์
วันเกิด:   (1985-07-01) 1 กรกฎาคม ค.ศ. 1985 (39 ปี)
สถานที่เกิด:  เอลมัรก์, ไคโร, อียิปต์
ส่วนสูง:  1.75 m (5 ft 9 in)
ตำแหน่ง:  แบ็คซ้าย
ข้อมูลสโมสร
สโมสรปัจจุบัน:  อัลอะฮ์ลี (ญิดดะฮ์)
หมายเลข:  13
สโมสรเยาวชน
2000–2003:  ซามาเล็ค
สโมสรอาชีพ*
| ปี |  ทีม |  ลงเล่น |  (ประตู) |
| 2003–2005 |  ENPPI |  38 |  (7) |
| 2005–2009 |  Ghazl El-Mehalla |  103 |  (15) |
| 2008–2015 |  Zamalek |  210 |  (5) |
| 2014–2015 |  → อัลอะฮ์ลี (ญิดดะฮ์) (ยืมตัว) |  17 |  (0) |
| 2015– |  อัลอะฮ์ลี (ญิดดะฮ์) |  35 |  (0) |
| 2018 |  → อัลฟะตะห์ (ยืมตัว) |  2 |  (0) |
ทีมชาติ
| 2009– |  อียิปต์ |  48 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
มุฮัมมัด อับดุชชาฟี (อาหรับ: محمد عبد الشافي; เกิด 1 กรกฎาคม ค.ศ. 1985) เป็นนักฟุตบอลชาวอียิปต์ ปัจจุบันลงเล่นตำแหน่งแบ็คซ้ายให้กับสโมสรฟุตบอลอัลอะฮ์ลีในซาอุดีโปรเฟสชันนัลลีกและทีมชาติอียิปต์
อับดุชชาฟีติดทีมชาติครั้งแรกเมื่อวันที่ 31 ธันวาคม ค.ศ. 2009 และได้เข้าร่วมแข่งขันแอฟริกาคัพออฟเนชันส์ 2010 เขาทำประตูแรกในนามทีมชาติในรอบรองชนะเลิศที่อียิปต์เอาชนะชนะแอลจีเรีย 4–0 และในเดือนพฤษภาคม ค.ศ. 2018 เขามีชื่อติดทีมชาติในการแข่งขันฟุตบอลโลก 2018 ที่ประเทศรัสเซีย
เกียรติประวัติ > สโมสร

อียิปต์คัพ: 2007–08, 2012–13, 2013–14
อียิปเตียนพรีเมียร์ลีก: 2014-15
ซาอุดีคราวน์ปรินซ์คัพ: 2014–15
ซาอุดีโปรเฟสชันนัลลีก: 2015–16
คิงส์คัพ: 2016
ซาอุดีซูเปอร์คัพ: 2016
เกียรติประวัติ > ทีมชาติ

แอฟริกาคัพออฟเนชันส์: 2010
มุสตะฮับบ์

มุสตะฮับบ์ (อาหรับ: مُسْتَحَبّ, แปลตรงตัว 'beloved thing') เป็นสิ่งที่แนะนำ เป็นที่โปรดปราน หรือการกระทำที่มีคุณธรรมในศาสนาอิสลาม
การกระทำที่เป็นมุสตะฮับบ์คือสิ่งที่อยู่ในการปกครอง (อะฮ์กาม) ของกฎหมายอิสลามที่อยู่ระหว่าง มุบาฮ์ (กลาง; ไม่ถูกแนะนำหรือหลีกเลี่ยง) กับ วาญิบ (บังคับ) โดยมีคำอธิบายว่า "เป็นการกระทำที่แนะนำ แต่ไม่จำเป็น; การทำสิ่งนั้นจะได้รับรางวัล ถ้าไม่ทำสิ่งนั้นจะไม่ถูกลงโทษ" คำไวพจน์ของ มุสตะฮับบ์ ได้แก่ มัสนูน และ มันดูบ คำตรงข้ามของ มุสตะฮับบ์ คือ มักรูฮ์ (ขัดขวาง)
ตัวอย่าง

มีการกระทำที่เป็นมุสตะฮับบ์กว่าพันแบบ โดยมีตัวอย่างดังนี้:
อัสสลามุอะลัยกุม (การทักทายตามธรรมเนียมอิสลาม; แต่การตอบสลามเป็นวาญิบ)
เศาะดะเกาะฮ์ (การบริจาคนอกเหนือจากซะกาต)
อุมเราะฮ์
โกนขนหัวหน่าวกับขนรักแร้
ดูเพิ่ม

มักรูฮ์
แหล่งข้อมุลอื่น

Difference between the Terms Sunnah and Mustahabb in the Terminology of Islamic Jurisprudence
ยุทธการที่ทาลัส

ยุทธการที่ทาลัส (จีน: 怛羅斯戰役; พินอิน: Dáluósī Zhànyì; อาหรับ: معركة نهر طلاس, อักษรโรมัน: Maʿrakat nahr Ṭalās; เปอร์เซีย: نبرد طراز, อักษรโรมัน: Nabard-i Tarāz) เป็นการสู้รบระหว่างรัฐเคาะลีฟะฮ์อับบาซียะฮ์ร่วมมือกับจักรวรรดิทิเบตเข้าต่อกรกับราชวงศ์ถังของจีนสมัยถังเฉวียนจงฮ่องเต้ ยุทธการนี้เกิด ณ เอเชียกลางในปี ค.ศ. 751 สนามรบนี้นักประวัติศาสต์ยังไม่สามารถระบุได้ว่าอยู่ ณ ที่ใดแต่เชื่อว่าอยู่ใกล้พรมแดนประเทศคาซัคสถานและประเทศคีร์กีซสถาน ริมฝั่งเแม่น้ำ Talas ในปัจจุบัน
หลังพิชิตจักรวรรดิแซสซานิดได้ในปี ค.ศ. 651 ราชวงศ์มุสลิมอุมัยยะฮ์ได้แผ่อำนาจเข้ามาในเอเชียกลางและปะทะกับชนพื้นเมืองหลายกลุ่ม รวมถึงราชวงศ์ถังที่ครอบครองดินแดนในเอเชียกลางเช่นกัน ในปี ค.ศ. 715 จีนส่งทหารไปช่วยกษัตริย์อิคชิดแห่งเฟอร์กานายึดบัลลังก์คืนจากอลูตาร์ กษัตริย์องค์ใหม่ที่ได้รับหนุนจากอุมัยยะฮ์ สองปีต่อมา ทัพอุมัยยะฮ์ถูกทัพจีนตีแตกหลังล้อมเมืองอัคซู ต่อมาในปี ค.ศ. 750 อัส-ซัฟฟะห์แห่งราชวงศ์อับบาซียะฮ์โค่นล้มราชวงศ์อุมัยยะฮ์ได้สำเร็จ ก่อนจะส่งทหารไปที่เอเชียกลางเพื่อปกป้องดินแดน
ในเดือนกรกฎาคม ค.ศ. 751 ทัพอับบาซียะฮ์พบกับทัพราชวงศ์ถังที่ริมฝั่งแม่น้ำทาลัส โดยฝ่ายอับบาซียะฮ์มีกำลังสนับสนุนจากทิเบต ในขณะที่ฝ่ายกองทัพถังนำโดยแม่ทัพ เกาเซียนจื่อ (แม่ทัพกองกำลังอันซี Anxi รักษาดินแดนตะวันตก) มีกองทัพจากเมืองเฟอร์กานาและทหารรับจ้างชาวคาร์ลุครวมกันประมาณ 30,000 นาย (ทัพถัง 10,000 นาย คาร์ลุค 20,000 นาย) แหล่งข้อมูลหลายแหล่งบันทึกถึงกำลังพลที่ต่างกัน โดยบางแหล่งประเมินทัพทั้งสองฝ่ายไว้สูงถึง 100,000 นาย ซึ่งอาจเป็นการกล่าวเกินจริง ทั้งสองฝ่ายตั้งทัพโดยมีพลธนูและพลหอกอยู่ด้านหน้าและมีทหารม้าด้านข้าง ทั้งสองฝ่ายผลัดกันแพ้ชนะเป็นเวลา 3 วัน ก่อนที่วันที่ 4 ทัพจีนแตกพ่ายเนื่องจากถูกทหารชาวคาร์ลุคที่แปรพักตร์โจมตีด้านข้างและถูกทัพอับบาซียะฮ์ตีขนาบจากด้านหน้า
หลังยุทธการนี้ ฝ่ายอับบาซียะฮ์มีโอกาสรุกเข้าเอเชียกลางมากขึ้น ในขณะที่ฝ่ายทัพถังต้องถอยร่นกลับไปที่เมืองโชวสือ (Qiuci) เพื่อเตรียมตัวโต้กลับอีกครั้ง แต่เหตุการไม่คาดฝันก็เกิดขึ้นเมื่อส่วนกลางได้เรียกกองกำลังกลับไปเมืองหลวง เพื่อนำกำลังไปรบกับกบฏอันลูชานที่มีต้นกำเนิดในตอนเหนือของจีน การขยายอำนาจในเอเชียกลางของอับบาซียะฮ์ทำให้ราชวงศ์นี้รับวัฒนธรรมและวิทยาการใหม่ ๆ เข้ามา โดยเฉพาะอย่างยิ่งการผลิตกระดาษจากจีน
ยุทธการที่อัยน์ญาลูต

ยุทธการที่อัยน์ญาลูต (อาหรับ: معركة عين جالوت หรือ เอนจาลูต; อัยน์ญาลูต แปลว่า "บ่อน้ำพุของโกลิอัท") เกิดขึ้นเมื่อวันที่ 3 กันยายน ค.ศ. 1260 เป็นการสู้รบระหว่างมุสลิมมัมลุกกับชาวมองโกล สนามรบอยู่ทางตะวันออกเฉียงใต้ของกาลิลี ยุทธการครั้งนี้เป็นครั้งแรกที่ทัพมองโกลต้องถอยร่นหลังจากเข้าปะทะ
หลังมองเกอ ข่านขึ้นเป็นข่านผู้ยิ่งใหญ่ในปี ค.ศ. 1251 พระองค์ก็สานต่อแผนการของเจงกีส ข่าน พระอัยกา (ปู่) ในการขยายจักรวรรดิมองโกล พระองค์ทรงเลือกฮูเลกู ข่าน ในการนำทัพ ห้าปีต่อมา ฮูเลกูนำทัพลงทางใต้ บดขยี้เมืองที่ไม่ยอมสวามิภักดิ์ด้วย เช่น ดินแดนของราชวงศ์อับบาซียะฮ์ ซึ่งตอนนั้นเป็นหนึ่งในมหาอำนาจของภูมิภาคตะวันออกกลาง ฮูเลกูวางแผนบุกอียิปต์ต่อ และให้คณะทูตส่งสาส์นให้ชาวมัมลุกยอมแพ้ ซาอิฟ อัด-ดิน ควูทุซ สุลต่านมัมลุก ตอบโต้ด้วยการสั่งประหารคณะทูต และเสียบศีรษะประจานที่ประตูเมือง ในขณะนั้นมีข่าวการสวรรคตของมองเกอ ข่าน ฮูเลกูและนายพลอาวุโสหลายคนจึงต้องกลับไปเลือกข่านองค์ต่อไป แต่เขาก็จัดทัพไว้รับศึกชาวมัมลุก ทั้งสองฝ่ายพบกันที่เอนจาลูต ในหุบเขาเจซรีล โดยทัพมองโกลซึ่งมีกำลังผสมจากราชอาณาจักรจอร์เจียและอัศวินจากราชอาณาจักรซิลิเซีย เป็นฝ่ายบุก แต่มัมลุกซึ่งชำนาญพื้นที่มากกว่า บุกตีและถอยร่นเพื่อล่อให้ทัพมองโกลบุกเข้ามาจนสุดท้ายตกอยู่ในวงล้อม ทั้งสองฝ่ายเข้าปะทะกันอย่างรุนแรง หลังการสู้รบ ทัพมองโกลเกือบทั้งหมด รวมทั้งแม่ทัพคิตบูกาถูกสังหาร ส่วนทัพมัมลุกเสียหายหนัก และควูทุซถูกลอบสังหารหลังจากนั้นไม่นานโดยไบบาร์ส ฮูเลกู ข่าน ผู้ทราบข่าวความพ่ายแพ้ของทัพมองโกลที่เอนจาลูต เตรียมจัดทัพเพื่อเอาคืนมัมลุก แต่ความขัดแย้งภายในจักรวรรดิทำให้เขาไม่มีโอกาสได้ทำเช่นนั้น
ยุทธการที่เอนจาลูตเป็นเหตุการณ์ที่มีความสำคัญ เพราะเป็นครั้งแรกที่ชาวมองโกลพ่ายแพ้ในการสู้รบโดยตรง และทำให้จักรวรรดิมองโกลหยุดการขยายอำนาจในเวลาต่อมา
ภาษาอาหรับยิวแบกแดด

| ภาษาอาหรับยิวแบกแดด |
| --- | --- |
ประเทศที่มีการพูด: อิสราเอล, อิรัก
จำนวนผู้พูด: (no estimate available)
ตระกูลภาษา: แอโฟรเอชีแอติก  เซมิติกเซมิติกกลางอาหรับอาหรับเมโสโปเตเมียเมโสโปเตเมียเหนืออาหรับ-ยิวอาหรับยิวอิรักภาษาอาหรับยิวแบกแดด
ระบบการเขียน: อักษรอาหรับ อักษรฮีบรู
รหัสภาษา
ISO 639-3: –
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ภาษาอาหรับยิวแบกแดด (อังกฤษ: Baghdad Jewish Arabic; อาหรับ: عربية يهودية بغدادية, עַרָבִּיָּה יְהוּדִיַּה בַּגדָאדִיַּה‎) เป็นสำเนียงของภาษาอาหรับที่พูดโดยชาวยิวในแบกแดดและเมืองอื่นๆทางภาคใต้ของอิรัก ต่างจากสำเนียงของชาวยิวที่อยู่ทางภาคเหนือของอิรัก เช่น โมซูลและอานา สำเนียงแบกแดดและสำเนียงอิรักเหนือจัดเป็นสำเนียงย่อยของภาษาอาหรับอิรักของชาวยิว
การจัดจำแนก

ภาษาอาหรับยิวแบกแดดคล้ายกับสำเนียงอิรักเหนือและสำเนียงในซีเรียแต่ต่างจากภาษาอาหรับแบกแดดที่พูดโดยชาวมุสลิม คาดกันว่าภาษาอาหรับยิวแบกแดดและภาษาอาหรับเมโสโปเตเมียเหนือเป็นสำเนียงดั้งเดิมในเมโสโปเตเมีย ส่วนสำเนียงของชาวมุสลิมนั้นมาจากสำเนียงของชาวเบดูอิน ภาษาอาหรับยิวแบกแดดมีส่วนที่มาจากภาษาอราเมอิกเช่นเดียวกับภาษาอาหรับเมโสโปเตเมียเหนือและภาษาอาหรับซีเรีย
ประวัติ

ชาวยิวแบกแดดอพยพมาจากภาคเหนือของอิรักในช่วงที่ชาวมองโกลเข้ามาปกครองเมื่อราว พ.ศ. 1801 ส่วนใหญ่มาจากโมซูลและอเลบโป ชาวยิวแบกแดดจะพูดสำเนียงแบกแดดในหมู่ของตนและพูดสำเนียงของชาวมุสลิมเมื่อติดต่อกับชาวมุสลิม ภาษานี้ยังใช้ในหมู่ชาวยิวแบกแดดที่ไปตั้งรกรากที่อื่นระหว่างพุทธศตวรรษที่ 23-25 ที่บอมเบย์ กัลกัตตา สิงคโปร์ ฮ่องกง แมนเชสเตอร์ และอื่นๆ เมื่อมีการอพยพชาวยิวในอิรักไปอิสราเอล อิสราเอลจึงกลายเป็นศูนย์กลางของผู้พูดภาษาอาหรับยิวแบกแดด
อักขรวิธี

ชาวยิวในแบกแดดเขียนภาษาอาหรับ-ยิวที่มีความแตกต่างจากภาษาพูดและใช้อักษรฮีบรู โดยมีึัมภีร์ทางศาสนาจำนวนหนึ่งที่เขียนด้วยภาษานี้ เช่น คัมภีร์ไบเบิลฉบับแปล กับ กอนูนุนนิซาอ์ (قانون النساء ของฮาคัม โยเซฟ ฮัยยิม
ตารางข้างล่างแสดงวิธีการอธิบายตัวอักษรของครูในแบกแดดจนกระทั่งเมื่อไม่นานมานี้:
| อักษร | รายละเอียด | รายละเอียด | รายละเอียด |
| --- | --- | --- | --- |
| א | 'ábu 'áġbaʿ ġūs | 'ábu 'áġbaʿ ġūs | 'alēf |
| א | มีสี่หัว | มีสี่หัว | 'alēf |
| ב | ġazūna | ġazūna | bē |
| ב | เป็นช่อง | เป็นช่อง | bē |
| ג | 'ábu jənḥ | 'ábu jənḥ | gimāl |
| ג | มีปีก | มีปีก | gimāl |
| ד | nájaġ | nájaġ | dāl |
| ד | ขวานเล็ก | ขวานเล็ก | dāl |
| ה | ġə́jla məqṭūʿa | ġə́jla məqṭūʿa | hē |
| ה | อักษรขาขาด | อักษรขาขาด | hē |
| ו | 'ə́bġi | 'ə́bġi | wāw |
| ו | เข็ม | เข็ม | wāw |
| ז | dəmbūs | dəmbūs | zān |
| ז | หมุด | หมุด | zān |
| ח | 'əmm ġəjeltēn ṣāġ | 'əmm ġəjeltēn ṣāġ | ḥēṯ |
| ח | มีสองขาสมบูรณ์ | มีสองขาสมบูรณ์ | ḥēṯ |
| ט | ġə́jla b-báṭna | ġə́jla b-báṭna | ṭēṯ |
| ט | ขาอักษรอยู่ในท้อง | ขาอักษรอยู่ในท้อง | ṭēṯ |
| י | 'ə́xtak lə-zġayyġi | 'ə́xtak lə-zġayyġi | yōd |
| י | น้องสาวของคุณ | น้องสาวของคุณ | yōd |
| כ | ġazūna mdáwwġa | ġazūna mdáwwġa | kāf |
| כ | ช่องกลม | ช่องกลม | kāf |
| ל | l-jámal | l-jámal | lamād |
| ל | อูฐ | อูฐ | lamād |
| מ | ġāsa zbibāyi | ġāsa zbibāyi | mīm |
| מ | หัวเป็นลูกเกด | หัวเป็นลูกเกด | mīm |
| נ | čəngāl | čəngāl | nūn |
| נ | ตะขอ | ตะขอ | nūn |
| ס | mdáwwaġ | mdáwwaġ | səmmāx |
| ס | วงกลม | วงกลม | səmmāx |
| ע | 'ábu ġasēn | 'ábu ġasēn | ʿān |
| ע | มีสองหัว | มีสองหัว | ʿān |
| פ | b-ṯə́mma zbibāyi | b-ṯə́mma zbibāyi | pē |
| פ | มีลูกเกดในปาก | มีลูกเกดในปาก | pē |
| צ | ġasēn w-mə́ḥni | ġasēn w-mə́ḥni | ṣād |
| צ | สองหัวและงอ | สองหัวและงอ | ṣād |
| ק | ġə́jlu ṭwīli | ġə́jlu ṭwīli | qōf |
| ק | อักษรขายาว | อักษรขายาว | qōf |
| ר | məčrūx | məčrūx | rōš |
| ר | โค้ง | โค้ง | rōš |
| ש | 'ábu tláṯ-ġūs | 'ábu tláṯ-ġūs | šīn |
| ש | มีสามหัว | มีสามหัว | šīn |
| ת | ġə́jla məʿġūja | ġə́jla məʿġūja | tā |
| ת | อักษรขางอ | อักษรขางอ | tā |
| ﭏ | sálām | sálām | 'alēf-lamād |
| ﭏ | สลาม (ศันติ) | สลาม (ศันติ) | 'alēf-lamād |
สัทวิทยา

ภาษาอาหรับยิวแบกแดดยังคงรักษาหน่วยเสียงของภาษาอาหรับคลาสสิกไว้ได้ เช่น /q/ ในภาษาอาหรับคลาสสิกยังคงเป็น /q/ ในภาษาอาหรับยิวแบกแดด และภาษาอาหรับแบกแดดของชาวคริสต์ แต่จะกลายเป็น /g/ ในสำเนียงของชาวมุสลิม
สัทวิทยา > พยัญชนะ

|  |  | ริมฝีปาก> เรียบ | ริมฝีปาก> velarized | ฟัน> เรียบ | ฟัน> velarized | หลัง-ปุ่มเหงือก | เพดานแข็ง | เพดานอ่อน | ลิ้นไก่ | ผนังคอ | เส้นเสียง |
| --- | --- | --- | --- | --- | --- | --- | --- | --- | --- | --- | --- |
| นาสิก | นาสิก | m | (mˠ) | n | (nˠ) |  |  |  |  |  |  |
| ระเบิด | ไม่ก้อง | p |  | t | tˠ |  |  | k | q |  | ʔ |
| ระเบิด | ก้อง | b | (bˠ) | d |  |  |  | ɡ |  |  |  |
| กักเสียดแทรก | ไม่ก้อง |  |  |  |  | t͡ʃ |  |  |  |  |  |
| กักเสียดแทรก | ก้อง |  |  |  |  | d͡ʒ |  |  |  |  |  |
| เสียดแทรก | ไม่ก้อง | f |  | θ |  |  |  | x |  | ħ | h |
| เสียดแทรก | ก้อง | (v) |  | ð | ðˠ |  |  | ɣ |  | ʕ |  |
| เปิด | เปิด | w |  |  |  |  | j |  |  |  |  |
| ข้างลิ้น | ข้างลิ้น |  |  | l | (lˠ) |  |  |  |  |  |  |
| รัว | รัว |  |  | r |  |  |  |  |  |  |  |
สัทวิทยา > สระ

| หน้า |  | หลัง |
| --- | --- | --- |
| iː i |  | u uː |
|  | ə |  |
| eː e |  | o oː |
|  | a aː |  |
แหล่งข้อมูลอื่น

Jewish Baghdadi recordings
Baghdadi Jewish Arabic-Hebrew dictionary เก็บถาวร 2020-02-02 ที่ เวย์แบ็กแมชชีน (In Hebrew)
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล
รถรางออราน

| รถรางออราน  ترامواي وهران |
| --- | --- |

ข้อมูลทั่วไป
ที่ตั้ง: ออราน (Wahrān)  แอลจีเรีย
ประเภท: รถราง
จำนวนสาย: 1
จำนวนสถานี: 32
การให้บริการ
เริ่มดำเนินงาน: 1 พฤษภาคม ค.ศ. 2013
รถรางออราน (in อาหรับ: ترامواي وهران) เป็นเส้นทางรถรางในนครออราน ประเทศแอลจีเรีย ระยะทาง 18.7 กิโลเมตร 32 จุดจอด เปิดให้บริการในวันที่ 1 พฤษภาคม ค.ศ. 2013 ใช้รถรุ่น Alstom Citadis 30 คัน แต่ละคันยาว 43.9 m (144 ft)
ยาซีน

ซูเราะฮ์ยาซีน (อาหรับ: سورة يس) เป็นซูเราะฮ์ที่ 36 ของอัลกุรอาน เป็นหนึ่งในซูเราะฮ์มักกียะฮ์ที่มี 83 อายะฮ์ (โองการ) ถึงแม้ว่านักวิชาการได้อธิบายว่าอายะฮ์ที่ 12 มาจากมะดีนะฮ์ก็ตาม ชื่อของซูเราะฮ์นี้มีจากตัวอักษรสองตัวของอายะฮ์แรก ซึ่งมีข้อถกเถียงกันมาก โดยทางตัฟซีร อัล-ญาลาลัยน์ ผู้ตีความหมายนิกายซุนนี (ตัฟซีร) ได้ตีความหมายและพูดว่า "อัลลอฮ์เท่านั้นที่รู้ความหมายของสิ่งนี้ [คำศัพท์]" และเป็นหนึ่งในชื่อของศาสดามุฮัมมัด ที่รายงานโดยอะลี "ฉันได้ยินศาสนทูตของอัลลอฮ์กล่าวว่า "แท้จริงแล้ว อัลลอฮ์ได้ตั้งชื่อของฉันถึง 7 ชื่อในอัลกุรอาน: มุฮัมมัด [3:144; 33:40; 47:2; 48:29], อะฮ์หมัด [61:6], ฏอฮา, [20:1], ยาซีน [36:1], [อัลมุซซัมมิล; 73:1], [อัลมุดดัซซิร; 74:1] และ[อับดุลลอฮ์; 72:19]."
รอมัลลอฮ์

| Ramallah |
| --- | --- |
Municipality type A (City)
การถอดเสียงอารบิก​
 • ภาษาอาหรับ: رام الله
จากบนลงล่างตามเข็มนาฬิกา: ขอบฟ้าในเมืองรอมัลลอฮ์และมัสยิดกลาง, สถานที่เก็บศพของยัสเซอร์ อาราฟัต, โบสถ์แม่พระรับสาร (Our Lady of the Annunciation)​ ของชาวคริสต์, ซากปรักหักพังของอาณาจักรโรมัน, จตุรัส Al-Manara
Ramallahที่ตั้งของเมืองรอมัลลอฮ์ในดินแดนปาเลสไตน์
พิกัด: 31°54′N 35°12′E﻿ / ﻿31.900°N 35.200°E﻿ / 31.900; 35.200
Palestine grid: 168/145
รัฐ: รัฐปาเลสไตน์
Governorate: Ramallah and al-Bireh
การปกครอง
 • ประเภท: City (from 1995)
 • Head of Municipality: Musa Hadid
พื้นที่
 • ทั้งหมด: 16,344 ดูนัม (16.3 ตร.กม. หรือ 6.3 ตร.ไมล์)
ประชากร (2016)
 • ทั้งหมด: 35,140 คน
เว็บไซต์: www.ramallah.ps
ทัศนียภาพเมืองรอมัลลอฮ์
รอมัลลอฮ์ (อาหรับ: رام الله) เป็นเมืองหลวงโดยพฤตินัยของรัฐปาเลสไตน์ มีประชากรราว 301,296 คน มีพื้นที่ 16.3 ตารางกิโลเมตร ตั้งอยู่ใจกลางเวสต์แบงก์​ โดยอยู่ติดกับเมืองอัลบีรอฮ์และห่างจากกรุงเยรูซาเลม ไปทางทิศเหนือ 10 กิโลเมตร มีความสูง 880 เมตรเหนือระดับน้ำทะเล เมืองนี้เป็นที่ตั้งขององค์การบริหารแห่งชาติปาเลสไตน์​ (PNA)​ ตามประวัติศาสตร์ในอดีตเป็นเมืองที่ประชากรส่วนใหญ่เป็นชาวอาหรับคริสเตียน​ ต่อมาชาวมุสลิมได้กลายมาเป็นประชากรส่วนใหญ่ในขณะที่ชาวอาหรับคริสเตียนกลายเป็นประชากรส่วนน้อย
ยะห์ยา อิบน์ มะห์มูด อัลวาซิฏี

ภาพวาดในหนังสือเมื่อคริสต์ศตวรรษที่ 13 โดยอัลวาซิฏี แสดงภาพตลาดทาสในเมืองซะบีด ประเทศเยเมน
ยะห์ยา อิบน์ มะห์มูด อัลวาซิฏี (อาหรับ: يحيى بن محمود الواسطي) เป็นจิตรกรและคัดลายมือชาวอาหรับในคริสต์ศตวรรษที่ 13 โดยเป็นที่รู้จักจากภาพวาดในมะกอมะฮ์ของอัลฮะรีรี
ประวัติ

อัลวะซีฏีน่าจะเกิดที่วาซิฏ (واسط) ทางใต้ของแบกแดด ใน ค.ศ. 1237 เขาถอดความและวาดภาพประกอบในหนังสือมะกอมะฮ์ของอัลฮะรีรี ซึ่งรู้จักกันในภาษาอังกฤษว่า Assemblies เป็นชุดเกร็ดเล็กเกร็ดน้อยของการเสียดสีสังคมที่เขียนโดยอัลฮะรีรีแห่งบัสรา ภาพวาดของอัลวาซิฏี ซึ่งเป็นหนึ่งในตัวอย่างที่ดีที่สุดของรูปแบบภาพที่ใช้ในคริสต์ศตวรรษที่ 13 เป็นแรงบันดาลใจในชบวนการศิลปะแบกแดดสมัยใหม่ในคริสต์ศตวรรษที่ 20
ไม่ค่อยมีใครรู้เรื่องชีวิตของเขา โดยมีข้อมูลเพียงว่าเขามาจากสำนักจิตรกรรมในคริสต์ศตวรรษที่ 13 และเป็นที่รู้จักจากรูปแบบการวาดภาพที่ชัดเจน
ภาพวาดใน มะกอมะฮ์

โดยรวมแล้ว หนังสือมะกอมะฮ์มีภาพวาดทั้งหมด 96 รูป ทั้งหมดวาดโดยอัลวาซืฏี โดยภาพเหล่านี้มี "คุณภาพที่โดดเด่นด้วยองค์ประกอบที่ดี รูปที่แสดงออก และสีที่สดใสแต่ควบคุมได้" และให้ผู้อ่านรู้ "เรื่องราวที่น่าสนใจและข้อคิดเห็นเกี่ยวกับชีวิตอิสลามในคริสต์ศตวรรษที่ 13"
รัฐชัรญะฮ์

| ชัรญะฮ์ إمارة الشارقةّ Imārat al-Shāriqa |
| --- | --- |
รัฐ
   ธง ตราอาร์ม
ที่ตั้งของรัฐชัรญะฮ์ในสหรัฐอาหรับเอมิเรตส์
พิกัด: 25°26′N 55°23′E﻿ / ﻿25.433°N 55.383°E﻿ / 25.433; 55.383
ประเทศ: สหรัฐอาหรับเอมิเรตส์
ศูนย์กลาง: ชัรญะฮ์
เขตการปกครอง:  เมืองและหมู่บ้าน ชัรญะฮ์ Al Dhaid Al Rufaisa Ghunah Hajar Khor Fakkan Lulayyah Madhah Nahwa Rafa'a Sa'ad Sahanah Saruj Shis Wadi Shi Kalba Dibba Al-Hisn 
การปกครอง
 • ประเภท: ราชาธิปไตย[ต้องการอ้างอิง]
 • เจ้าผู้ครองรัฐ: ซุลฏอน บิน มุฮัมมัด อัลกอซิมี
พื้นที่
 • ทั้งหมด: 2,590 ตร.กม. (1,000 ตร.ไมล์)
ประชากร (2008)
 • ทั้งหมด: 890,669 คน
ชัรญะฮ์ (อังกฤษ: Sharjah) หรือ อัชชาริเกาะฮ์ (อาหรับ: الشارقة, Aš Šāriqah) เป็นหนึ่งในรัฐ (emirate) ทั้งเจ็ดของสหรัฐอาหรับเอมิเรตส์ ครอบคลุมพื้นที่ 2,600 ตารางกิโลเมตร มีประชากรประมาณ 800,000 คน มีเมืองหลวงอยู่ที่เมืองชัรญะฮ์
รัฐชัรญะฮ์ปกครองด้วยระบอบราชาธิปไตย ประมุของค์ปัจจุบันคือ เชคซุลฏอน บิน มุฮัมมัด อัลกอซิมี
เครื่องอิสริยาภรณ์อินโดนีเซีย

เครื่องอิสริยาภรณ์ของประเทศอินโดนีเซีย
อิสริยาภรณ์บำเหน็จความชอบ (Tanda Jasa)

เหรียญเกเปโลโปราน Medali Kepeloporan
เหรียญเกจายานันท์ Medali Kejayaan
เหรียญเพอร์ดาเมียน Medali Perdamaian
อิสริยาภรณ์ดาราเกียรติยศ (Tanda Kehormatan Bintang) > ดาราฝายพลเรือน > บินตัง เรปูบลิค อินโดเนเซีย

บินตัง เรปูบลิค อินโดเนเซีย (อินโดนีเซีย: Bintang Republik Indonesia, อักษรย่อ: BRI) หรือเครื่องอิสริยาภรณ์ดาราแห่งสาธารณรัฐอินโดนีเซีย เป็นอิสริยาภรณ์ที่มีลำดับเกียรติสูงสุดของประเทศ มอบให้แก่ผู้ปฏิบติหน้าที่อย่างโดดเด่นเป็นพิเศษเพื่อความไพบูลย์ ความรุ่งเรือง และความยิ่งใหญ่ของประเทศชาติ มีทั้งหมด 5 ชั้น ดังนี้
ชั้นอธิปุรณา
ชั้นอธิประธานา
ชั้นอุตมา
ชั้นประถมา
ชั้นนาราร์ยา
อิสริยาภรณ์ดาราเกียรติยศ (Tanda Kehormatan Bintang) > ดาราฝายพลเรือน > บินตัง มหาปุตรา

บินตัง มหาปุตรา (อินโดนีเซีย: Bintang Mahaputra, อักษรย่อ: BMP) หรือเครื่องอิสริยาภรณ์ดารามหาปุตรา มอบให้เพื่อเป็นบำเหน็จความชอบในการปฏิบัติหน้าที่เพื่อมาตุภูมิอย่างโดดเด่นเป็นพิเศษในพื้นที่ที่อยู่นอกขอบเขตของทหาร นับเป็นเครื่องอิสริยาภรณ์ที่มีลำดับเกียรติสูงสุดเป็นอันดับที่ 2 ของประเทศ มีทั้งหมด 5 ชั้น
ชั้นปุรณา
ชั้นอธิประธานา
ชั้นอุตมา
ชั้นประถมา
ชั้นนาราร์ยา
อิสริยาภรณ์ดาราเกียรติยศ (Tanda Kehormatan Bintang) > ดาราฝายพลเรือน > บินตัง จาซา

บินตัง จาซา (อินโดนีเซีย: Bintang Jasa, อักษรย่อ: BJ) หรือเครื่องอิสริยาภรณ์ดาวแห่งการบริการ เป็นเครื่องอิสริยาณ์สำหรับความกล้าหาญและความกล้าหาญในช่วงเวลาแห่งความทุกข์ยาก มีทั้งหมด 3 ชั้น คือ
ชั้นอุตมา
ชั้นประถมา
ชั้นนาราร์ยา
อิสริยาภรณ์ดาราเกียรติยศ (Tanda Kehormatan Bintang) > ดาราฝายพลเรือน > บินตัง เกอมานุเซียอัน

บินตัง เกอมานุเซียอัน (อินโดนีเซีย: Bintang Kemanusiaan, อักษรย่อ: BK) หรือเครื่องอิสริยาภรณ์ดาวแห่งมนุษยศาสตร์ มอบให้กับบุคคลที่ได้รับบริการพิเศษในการส่งเสริมคุณค่าความเป็นมนุษย์และสิทธิมนุษยชน
อิสริยาภรณ์ดาราเกียรติยศ (Tanda Kehormatan Bintang) > ดาราฝายพลเรือน > บินตัง เปเนกัค เดโมคราซี

บินตัง เปเนกัค เดโมคราซี (อินโดนีเซีย: Bintang Penegak Demokrasi, อักษรย่อ:BPD) หรือเครื่องอิสริยาภรณ์ดาราผู้ผดุงประชาธิปไตย มอบให้แก่บุคคลผู้อุทิศตนเพื่ออุทิศตนในการปกครองระบอบประชาธิปไตย มีทั้งหมา 3 ชั้น
ชั้นอุตมา
ชั้นประถมา
ชั้นนาราร์ยา
อิสริยาภรณ์ดาราเกียรติยศ (Tanda Kehormatan Bintang) > ดาราฝายพลเรือน > บินตัง บูดายา ปารามา ดาร์มา

บินตัง บูดายา ปารามา ดาร์มา (อินโดนีเซีย: Bintang Budaya Parama Dharma, อักษรย่อ:BBPD) หรือเครื่องอิสริยาภรณ์ดาวเด่นทางวัฒนธรรม มอบให้กับบุคคลที่มีส่วนร่วมเป็นพิเศษในการส่งเสริม การศึกษา และการอนุรักษ์วัฒนธรรมและศิลปะของชาวอินโดนีเซีย
อิสริยาภรณ์ดาราเกียรติยศ (Tanda Kehormatan Bintang) > ดาราฝายพลเรือน > บินตัง บายังคารา

บินตัง บายังคารา (อินโดนีเซีย: Bintang Bhayangkara, อักษรย่อ:BB) หรือเครื่องอิสริยาณ์ดาวเด่นของตำรวจ มอบให้กับบุคลากรของสำนักงานตำรวจแห่งชาติชาวอินโดนีเซียสำหรับการบำเพ็ญประโยชน์เพื่อประเทศชาติและในการช่วยรักษาหลักนิติธรรม บินตัง บายังคารา ยังสามารถมอบให้กับพลเรือนสำหรับบริการพิเศษในการพัฒนาและความก้าวหน้าของสำนักงานตำรวจแห่งชาติ เช่นเดียวกับความช่วยเหลือในการปฏิบัติหน้าที่และหน้าที่ของตำรวจตามที่ได้รับมอบอำนาจจากรัฐธรรมนูญและกฎหมายของสาธารณรัฐ
ชั้นอุตมา
ชั้นประถมา
ชั้นนาราร์ยา
อิสริยาภรณ์ดาราเกียรติยศ (Tanda Kehormatan Bintang) > ดาราฝ่ายทหาร > บินตัง เกริลยา

บินตัง เกริลยา (อินโดนีเซีย: Bintang Gerilya, อักษรย่อ:BG) หรือเครื่องอิสริยาภรณ์ดารากองโจร เป็นรางวัลสำหรับทหารรับใช้หญิงบริการที่ได้ทำหน้าที่พิเศษในการต่อสู้เพื่อรักษาอธิปไตยของสาธารณรัฐอินโดนีเซียจากการรุกรานของต่างชาติ ผู้รับ บินตัง เกริลยา ส่วนใหญ่เป็นบุคลากรทางทหารที่เกี่ยวข้องกับการปฏิวัติแห่งชาติชาวอินโดนีเซีย
อิสริยาภรณ์ดาราเกียรติยศ (Tanda Kehormatan Bintang) > ดาราฝ่ายทหาร > บินตัง ซักตี

บินตัง ซักตี (อินโดนีเซีย: Bintang Sakti, อักษรย่อ:BS) หรือเครื่องอิสริยาภรณ์ดาราศักติ เป็นรางวัลชั้นสูงสุดที่ให้แก่ผู้ปฏิบัติการรบอย่างกล้าหาญ ซึ่งมอบให้เป็นได้ทั้งระดับรายบุคคลหรือระดับหน่วยรบ
อิสริยาภรณ์ดาราเกียรติยศ (Tanda Kehormatan Bintang) > ดาราฝ่ายทหาร > บินตัง ดาร์มา

บินตัง ดาร์มา (อินโดนีเซีย: Bintang Dharma, อักษรย่อ:BD) หรือเครื่องอิสริยาภรณ์ดาวเด่นทางทหาร เป็นรางวัลสำหรับบุคลากรในกองทัพและพลเรือนสำหรับการบริการพิเศษและการปฏิบัตินอกเหนือหน้าที่ในระหว่างการปฏิบัติการทางทหารและสถานการณ์ฉุกเฉิน ซึ่งช่วยส่งเสริมและบรรลุความก้าวหน้าของกองทัพแห่งชาติชาวอินโดนีเซีย
อิสริยาภรณ์ดาราเกียรติยศ (Tanda Kehormatan Bintang) > ดาราฝ่ายทหาร > บินตัง ยูดา ดาร์มา

บินตัง ยูดา ดาร์มา (อินโดนีเซีย: Bintang Yudha Dharma) หรือเครื่องอิสริยาภรณ์ดารายุทธธรรม เป็นเครื่องอิสริยาภรณ์ชั้นสูงสุดที่มอบให้กับชาวต่างประเทศซึ่งมีความชอบอันโดดเด่นในทางการทหาร มีทั้งหมด 3 ชั้น
ชั้นอุตมา
ชั้นประถมา
ชั้นนาราร์ยา
อิสริยาภรณ์ดาราเกียรติยศ (Tanda Kehormatan Bintang) > ดาราฝ่ายทหาร > บินตัง การ์ติกา เอกา ปักซี

บินตัง การ์ติกา เอกา ปักซี (อินโดนีเซีย: Bintang Kartika Eka Paksi) หรือเครื่องอิสริยาภรณ์ดาราการติกาเอกปักษี เป็นดาราบำเหน็จความชอบในราชการทหารบก มีทั้งหมด 3 ชั้น
ชั้นอุตมา
ชั้นประถมา
ชั้นนาราร์ยา
คำว่า "การ์ติกา เอกา ปักซี" เป็นคำในภาษาสันสกฤต เมื่อทับศัพท์ตามอย่างภาษาสันสกฤตจะเป็น "การติกาเอกปกฺษี" แปลว่า นกอันมีกำลังเบียดเบียนอย่างเอกอุ
อิสริยาภรณ์ดาราเกียรติยศ (Tanda Kehormatan Bintang) > ดาราฝ่ายทหาร > บินตัง จาลาเซนา

บินตัง จาลาเซนา (อินโดนีเซีย: Bintang Jalasena) หรือเครื่องอิสริยาภรณ์ดาราชลเสนา เป็นดาราบำเหน็จความชอบในราชการทหารเรือ มีทั้งหมด 3 ชั้น ได้แก่
ชั้นอุตมา
ชั้นประถมา
ชั้นนาราร์ยา
"จาลาเซนา" ตรงกับคำว่า "ชลเสนา" ในภาษาสันสกฤต แปลโดยศัพท์ว่า ทหารน้ำ แปลโดยนัย คือ ทหารเรือ